Μιχαήλ Π. Μελάς

Για άλλους με όμοιο όνομα δείτε Μιχαήλ Γ. Μελάς, Μιχαήλ Κ. Μελάς.
Ο Μιχαήλ (Μίκης) Μελάς (1894 - 1950) ήταν Έλληνας αξιωματικός του Στρατού και αυλικός.

 Βιογραφικά στοιχεία 

Γεννήθηκε στην Κηφισιά και ήταν γιος του Παύλου Μελά και της Ναταλίας Δραγούμη. Από την πλευρά του πατέρα του καταγόταν από την οικογένεια Μελά και ήταν εγγονός του Μιχαήλ Μελά ενώ από την μητέρα του καταγόταν από την οικογένεια Δραγούμη και ήταν εγγονός του πρωθυπουργού Στέφανου Δραγούμη. Είχε μία αδερφή, τη Ζωή .

Αποφοίτησε από τη Στρατιωτική Σχολή Ευελπίδων και συμμετείχε στους Βαλκανικούς Πολέμους, στον Α΄ Παγκόσμιο Πόλεμο, στη Μικρασιατική Εκστρατεία και στον Ελληνοϊταλικό Πόλεμο του 1940 με 1941. Διετέλεσε νομάρχης Κέρκυρας, υπασπιστής του Βασιλιά Αλεξάνδρου, τελετάρχης το 1949, καθώς και ίππαρχος των Βασιλέων Γεωργίου Β΄ και Παύλου.Εγκυκλοπαίδεια Πάπυρος Λαρούς Μπριτάννικα, εκδοτικός Οργανισμός Πάπυρος, τόμος 41, σελίδα 210 Έφερε τον βαθμό του συνταγματάρχη. Ήταν μέλος της φασιστικής οργάνωσης Εθνικής Ένωσης "Ελλάς" και ιδρυτής του παραρτήματός της στην Κηφισιά, όπου βρισκόταν και η κατοικία του.Εφημερίδα Μακεδονία/Η δίκη της Βέροιας εγγίζη ήδη προς το τέρμα τηςΡιζοσπάστης/Εργαζόμενοι σε Συναγερμό! Οι Μαύρες Φασιστικές Εκατονταρχίες της Ε.Ε.Ε. Έρχονται Οριστικά την Κυριακή στην Αθήνα

Απεβίωσε στην Αθήνα το 1950. Ήταν νυμφευμένος με την Αλεξάνδρα Πεσμαζόγλου, κόρη του Ιωάννη Πεσμαζόγλου και είχε αποκτήσει μια κόρη, την Νάτα Μελά και ένα γιο, τον Παύλο Μελά.

 Παραπομπές 

Κατηγορία:Έλληνες αξιωματικοί του Στρατού Ξηράς
Κατηγορία:Νομάρχες Κέρκυρας
Μιχαηλ Π
Κατηγορία:Φασίστες
Κατηγορία:Φασισμός στην Ελλάδα